Paja Patak

**Paja Patak** je Diznijev lik. On je beli antropomorfni patak sa svetlo plavim očima i narandžastim kljunom, nogama i stopalima. Obično nosi mornarsku košulju i kapu i crvenu ili crnu leptir mašnu. On je predstavljen kao najbolji prijatelj Miki Mausa, koji ga često nervira. Poznat po tome što ima vatren temperament, "pačiji" glas i manire, pojavio se u crtaćima, filmovima, video igricama, stripovima.... Paja je jedan od najprepoznatljivijih i najpopularnijih Diznijevih likova.

## Ime

Prema crtaću *Paja je regrutovan* (1942), Pajino ime je Paja Funtleroj Patak (njegovo srednje ime ga povezuje sa njegovim mornarskim odelom, jer ime Funtleroj ima veze sa mornarstvom u SAD). U epizodi *Pačije družine* "Sve pačije ruke" i na Diznijevom veb sajtu rečeno je da je njegovo srednje ime Funtleroj. Zvanični datum Pajinog rođenja je 9. jun 1934. godine, što je dan kada se on prvi put pojavio na crtanom filmu, ali u crtanom filmu *Tri kabaljerosa*, rečeno je da je on rođen na petak trinaesti, takođe u crtaću *Pajin srećan rođendan*, označeno je da je on rođen 13. marta.

## Ličnost

Pajina najpoznatija crta ličnosti je njegov nekontrolisani temperament. Ta njegova osobina ga često uvaljuje u neke tesne situacije sa svojim prijateljima Mikijem i Šiljom i svojom devojkom Patom, koju nervira njegov problem sa besom. Međutim, stvari se uvek vrate u normalu na kraju. Pajina ljubomora prema Mikijevoj popularnosti često uzdrma njihovo prijateljstvo i uzrokuje da Paja ponekad postane zlikovac, baš zbog njegovih napada besa.

Iako Paja može biti glasan, nepristojan i sebičan, on je jako lojalan i učiniće sve da pomogne prijatelju u nevolji. Paja, takođe, ima opsesiju da postane Diznijev najpopularniji i najpoznatiji lik i uz to je opsednut novcem, blagom, zlatom i tome sličnom, što je osobina, koju je nasledio od svog ujaka Baje i Paju često možemo videti kako pokušava da se obogati.

Pajina agresivna priroda je mač sa dve oštrice, iako mu je često prepreka i za njega je hendikep, takođe mu je pomogla mnogo puta. Ako je u nevolji i potrebno je da se suoči sa zastrušujućom situacijom ili osobom, Paja se lako uplaši i postaje velika kukavica (kako ga Daba zove), ali kasnije kada se malo oslobodi straha, on postaje ljut i suočava se čak i sa najstrašnijim neprijateljima: duhovima, ajkulama, planinskim kozama, pa čak i sa prirodnim neprilikama. I češće nego što svi misle, Paja uspe stići do vrha. Paja je jako neustrašiv i spreman je da bije bilo koju bitku, pa ko god da je neprijatelj.

Paja je takođe prikazan kao osoba koja se pravi važna (naročito pred svojim sestrićima). On voli da se hvali, naročito kada je u nečemu vešt. Ova njegova osobina ga često uvaljuje u nevolje, međutim, on to ne primećuje. U inat svima, Paja je razvio jedan poseban odnos prema svojim sestrićima i ponaša se prema njima kao prema svojoj deci. Oni jako puno vole njihovog "Ujka Paju", što se vidi u prvoj epizodi *Pačijih priča*, u dirljivoj sceni Pajinog opraštanja sa sestrićima (nakon toga Paja je otišao u mornaricu).

Među osobinama njegove ličnosti, nalaze se i tvrodglavost i odanost. Iako s vremena na vreme Paja može biti lenj i može da govori da mu je omiljeno da se izležava na svojoj mreži za spavanje, on može upotrebiti 100% svoje snage da učini ono što je zamislio i spreman je da uradi ekstremne stvari kako bi postigao cilj. Mnogo puta je prikazano kako se Paja sramoti zbog svog glasa i veoma se uzbudi kada neko kaže da ga ne razume.

Paja ima nekoliko nezaboravnih fraza, koje iznova govori u sličnim situacijama. "Koja je velika ideja?" koja je najčešća koju Paja obično koristi kada se "spotakne" o druge likove, kao i tokom osvete. "A huj!" je još jedna Pajina uzrečica nakon odustajanja. "Pa!" je Pajina opaska kada se suočava sa nekim ko ga ne voli. Uzrečicu "O čoveče, o čoveče, o čoveče!" koristi kada je previše uzbuđen.

### Paja i prijatelji

Tokom njegove karijere, uprkos tome da je Paja najbolji Mikijev prijatelj, pokazalo se da je on ljubomoran na Mikija i da želi da postane Diznijeva najveća zvezda. U ranijim Diznijevim crtaćima, Miki i Paja bili su poslovni partneri (izuzev crtaća *Grupni koncert*, *Mađioničar Miki* i pri kraju *Simfonijski čas*), ali tokom vremena *Klub Mikija Mausa* se davao na TV, gde je pokazano da Paja želi Mikijevu slavu. To rivalstvo uvuklo je Paju u problem, u specijalu *Mikijev šezdeseti rođendan* iz 1988. godine, gde je na Mikija čarobnjak bacio kletvu nevidljivosti, a svet je verovao da je Miki kidnapovan. Paja je onda uhapšen zbog otmice Mikija, zato što je zbog rivalstva bio glavni osumnjičeni. Nakon detaljne istrage, optužbe da je Paja kidnaper su odbačene.

Volt Dizni, u seriji *Predivan svet u boji* je ponekad pominjao to rivalstvo. Volt je jednom predstavio Paju sa gigantskom rođendanskom tortom i rekao "kako je veća od Mikijeve". Taj snimak se kasnije puštao na TV, 1984. godine, na proslavi Pajinog 50. rođendana.

Rivalstvo između Paje i Mikija prikazano je u *Mikijevom klubu*. Pokazalo se da Paja želi da postane apsolutni vlasnik kluba, i da mu promeni ime u Pajin klub. Međutim, u kasnijim epizodama, Paja je prihvatio Mikija kao glavnog i radio je sa njim kao partner i trudio se da klub postane uspešan i profitabilan.

Miki Maus je bezuspešno pokušavao da umanji rivalstvo sa Pajom i Pajinu ljubomoru, i uvek ga je smatrao najboljim prijateljem. Paja je mnogo puta pokazao da je pravedan prijatelj i bio je Mikiju od pomoći u mnogim situacijama, kao na primer kada je sa Mikijem i Šiljom bio musketar. U *Kraljevstvu srca*, Paja je odan Mikiju i prihvata Mikijeve naredbe.

## Ranija pojavljivanje

Prema Leonardu Maltinu u njegovom predstavljanju Pajine hronologije, Paju je Volt Dizni kreirao kada je čuo Klarensa Naša kako peva pesmu "Meri je imala malo jagnje" svojim pačijim glasom. Pre toga, Mikiju je opala popularnost, zato što je publika tražila lika, koji neće biti negativac, a imaće negativne osobine.

### Tridesete

Paja se prvi put pojavio u *Luckastim simfonijama*, u crtaću *Mala mudra koka*, 9. juna, 1934. godine, iako je pomenut 1931. godine u Diznijevoj knjizi sa pričama. Pajino pojavljivanje u crtaću, kako ga je kreirao animator Dik Landi, je slično njegov modernom izgledu, boja perja i kljuna se nisu promenile, kao i plava mornarska košulja i kapa, ali su oblici njegovih delova tela promenjeni, on je postao viši, kljun mu je manji... Pajina ličnost se nije mnogo razvila; u suštini on je još uvek onaj lenji i sebični patak. Bert Gilet, reditelj *Male mudre koke*, uveo je Paju u Mikijev svet, prvi put u crtaću *Pomoć siročićima* 11. avgusta, 1934. godine. Paja je jedan od brojnih likova, koji su imali performans u ovom crtaću. Paja je trebalo da izrecituje pesme "Meri je imala malo jagnje" i "Mali plavi dečak", ali svaki put kada bi probao, nestašni siročići bi jeli specijalno napravljenu pitu, što je nerviralo Paju. Njegov eksplozivni karakter se nije menjao godinama.

Paja je nastavio da bude hit publici. Lik je počeo da se pojavljuje u mnogim Mikijevim crtaćima, kao regularni član družine uz Mikija, Mini, Šilju  i Plutona. Crtaći iz ovog perioda, kao što je crtać iz 1935. godine, *Grupni koncert*, u kojem Paja, u više navrata, remeti svirku Mikijevog orkestra- priznati su za crtaće klasične animacije. Animator Ben Šarpstin je takođe udružio Mikija, Paju i Šilju, 1935. godine u crtaću *Mikijeva servisna stanica*.

Posle uspeha *Mikijeve servisne stranice*, Paja je često združivan sa Mikijem i Šiljom u nekoliko njegovih narednih crtaća, gde ih smešne mane uvaljuju u nevolje. Ovakvi crtaći su nastavili da se pravi i u periodu od 1935. godine do 1938. godine, kada je snimljen crtani film *Polarni lovci*, koji je bio prvi crtać u kome su se pojavili samo Paja i Šilja kao komični duo, a Miki je postajao sve više ozbiljniji i herojističniji lik, pa je za animatore previše bilo teško kreirati komičan crtać sa njim. Međutim, stari trio se ponovo ujedinio iste te godine u crtaću *Mornari*.

Paja je 1936. godine redizajniran, kako bi bio malo puniji, malo loptastiji i antropomorfniji, i takav Paja se mogao prvi put videti u crtaću *Dan selidbe* (1936). Takođe je počeo da se pojavljuje u solo crtanim filmovima, prvi od njih je bio *Don Paja*, prikazan 9. januara 1937. godine. Ovaj crtani film je prikazao Pajinu simpatiju, Patu Patak (u ovom crtaću se zvala "Dona Patak"). Pajini sestrići, Raja, Gaja i Vlaja, prvi put su se na crtaću pojavili 1938. godine, u *Pajinim sestrićima*, koji je režirao Džek King (ranije su se pojavili u istoimenom Pajinom stripu, čiji je tvorac Al Taliafero). Počevši od te godine Paja je stekao popularnost, koja je mogla da parira Mikijevoj.

### Četrdesete

Posle uspeha *Snežane i sedam patuljaka*, Volt Dizni je otpočeo planiranje i produciranje nekoliko dugometražnih crtanih filmova. Međutim, otpočeo je Drugi svetski rat, a Studio Volta Diznija je bio prinuđen na zastoj i mogli su samo producirati paket filmove. Paja, zvezda u usponu, pojavio se u 4 takva i imeo je glavne uloge.

Posle rata, Pajina popularnost je nastavila da raste i njegove uloge su počele da se razvijaju, tako da je dobio stalne neprijatelje, među njima su Daba, zlikovac poznat kao najveći Mikijev neprijatelj, Hemfri medved i najznačajniji su Čip i Dejl, par veverica koji se pojavio prvi put u Pajinom crtaću *Čip i Dejl* iz 1947. godine. Njih dvojica su postali najpoznatije sporodne uloge iz Pajinih crtaća, kasnije su se regularno pojavljivali u njima, suočavajući se sa Pajinim karakterom i sa njegovom sebičnošću.

Kao i Mikijeva i Šiljina, Pajina uloga je za nijansu promenjena kako mu je rasla slava tokom četrdesetih i pedesetih. Crtaći kao *Daja Laja Paja*, *Pajino vreme za spavanje* i *Lud za Patom*, prikazuju Paju, kao lako frustrirajući osobu, ali u mnogim crtaćima on je prikazan kako vodi borbu sa svakodnevnim životom, kako odgaja sestriće, ali i kako vodi bitku protiv Čipa i Dejla. Interesantno je to da je jedini Oskar koji je Paja dobio za propagandni crtać *Firerovo lice* iz 1943. godine.

### Pedesete

Tokom ovog vremena, Paja je postao jedan od najprepoznatljivijih likova na svetu, kao i jedna od najvećih zvezda Diznijeve kompanije. Sa takvim odlikama, Paja je otpočeo da se pojavljuje u svim medijima kao Diznijev poster lik i favorit publike. Pedesete su takođe predstavile Diznija na TV, na kojoj se i Paja počeo pojavljivati i to najviše u televizijskoj seriji *Diznilend*. Iako su kratkometražni crtaći mnogih likova, prestali da se produciraju (Mikijevi, Šiljini, Plutonovi, Čipovi, Dejlovi) tokom 1953. i 1954. godine, Paja je nastavio da se pojavljuje u svojim klasičnim crtaćima. Pajin poslednji regularni kratkometražni crtani film bio je *Čip Ahoj*, koji je prikazan 1956. godine. Nakon toga, Paja je počeo da se pojavljuje u nekoliko edukativnih crtanih filmova, kao što su *Paja u Matematičkoj zemlji*, *Kako imati nesreću na poslu* i *Pajin plan za preživljavanje*.

### Od šezdesetih do danas

Međutim, tokom šezdesetih, posle smrti Volta Diznija, Paja, Miki i ostala družina klasičnih crtanih filmova se "penzionisala" na neko vreme, dok se ponovo nisu zajedno pojavili u crtanom filmu *Mikijeva Božićna pesma* iz 1983. godine, gde je Paja imao ulogu sestrića Freda.

Nakon istorijskog povratka, Paja se vratio kao bitna ikona, zajedno sa Mikijem i ostalima, pojavljujući se počevši od medija, preko video igrica do dugometražnih i kratkometražnih crtanih filmova. Paja se takođe, pojavio u crtanom filmu *Kraljević i prosjak* iz 1990. godine i 2012. godine imao je kameo u Mikijevom crtaću *Elektični odmor*.

2004. godine Paja je dobio svoju zvezu na holivudskom bulevaru slavnih, priključujući se likovima kao što su Miki Maus, Vini Pu, Snežana i Kermit Žabac.

## Glas

Pajin glas, jedan od najprepoznatljivijih glasova u animaciji, delo je glumca Klarensa "Pakija" Naša, koji mu je pozajmljivao glas od 1934. godine do Pajinog 50. rođendana, 1984. godine, mada je, nakon toga pozajmljivao Paji glas u nekoliko reklama, sve do svoje smrti 1985. godine. U velikoj meri taj polurazmljiv glas je doneo slavu i Paji i Klarensu. Nakon 1985. godine, Paji je glas pozajmljivao Toni Anselmo, koga je Naš vežbao za tu ulogu.

Pajin način govorenja iskorišćen je i za ostale Diznijeve patke povezane sa njim, kao što je njegova devojka Pata i njegovi sestrići Raja, Gaja i Vlaja. Međutim, tokom godina, ovi likovi su dobili razumljivije glasove od onih svojih početnih, najviše zbog toga da bi Pajin glas postao njegova jedinstvena osobine.

U ranijim Pajinim crtaćima, ostali likovi, kojima je okružen (naročito Miki) rekli su da imaju velike poteškoće da razumeju Paju, naročito kada je u panici i kada je frustriran. Pajin jedinstven i neintaligentan glas je glavna tema crtaća *Pajin uspavani glas*, gde zbog velike mržnje uperene prema tom glasu, Paja kupuje pilule koje menjaju njegove vokalne sposobnosti.

U srpskoj RTB sinhronizaciji, Paji je glas pozajmljivao Milutin Tatić.

## Dugometražni crtani filmovi

### *Saludo Amigosi*

Pajin prvi dugometražni crtani film, bio je *Saludo Amigosi*. Na početku ovog filma, Paja posećuje jezero Titikaka (u stvarnom svetu), koje se nalazi na granici Perua i Bolivije. On razgleda, uči o jezeru, o tradicijama tih teritorija, čak je i imao propali pokušaj da vozi brod, pre nego što je krenuo na put preko planina na lami. On doživljava napad panike, kada lama prelazi preko starog drvenog mosta, što je rezultiralo njegov pad, Pao je u grnčarsku radnju, razbio nekoliko grnčarija, a nekoliko je poneo sa sobom. U sekundi Paja upoznaje i sprijateljuje se sa ljubaznim Hozeom Kariokom, tokom njegovog puta u Brazil. Pošto je bio veliki Pajin fan, Hoze nudi Paji da ga povede u turu po gradu, pokazujući mu ritam sambe, fina vina i jedan poznati klub.

### *Tri kabaljerosa*

Paja se pojavio u filmu *Tri kabaljerosa* iz 1944. godine, nastavku filma *Saludo Amigosi*. Film se sastoji od nekoliko segmenata povezanih istom temom. U filmu je Pajin rođendan i on dobija tri poklona od prijatelja iz Latinske Amerike. Prvi poklon je filmski projektor, preko koga je prikazan dokumentarni film o pticama. Tokom dokumentarca, on uči o  Arakunskoj ptici. Sledeći poklon je knjiga koju je Paji poklonio Hoze Karioka lično. Ta knjiga govori o Baiji, koja je jedna od 26 brazilskih država. Hoze smnjuje Paju, tako da njih dvojica mogu ući u knjigu. Njih dvojica upoznaju nekoliko lokalnih stanovnika, koji su igrali sambu. Paja završava, tako što čezne za jednom devojkom. Posle putovanja, Paja i Hoze napuštaju knjigu.

Po povratku, Paja shvata da je previše mali kako bi otvorio treći poklon. Hoze mu pokazuje kako da koristi crnu magiju kako bi se vratio u normalnu veličinu. Nakon otvaranja poklona, on upoznaje Pančita Pistolesa, Meksikanca. Njih trojica uzimaju ime "Tri kabaljeosa" i imaju kratku proslavu. Pančito onda predstavlja Paji poklon, pinjatu. Pančito je ispričao meksikanske običaje, koji obeležavaju pinjatu. Hoze i Pančito su nakon toga stavili Paji povez preko očiju i čekali su da on otvori pinjatu iz koje su trebala izaći iznenađenja. Proslava se završila tako što se Paja zapalio petardama u obliku bika (petarde su upaljene Hozeovom cigarom). Tokom filma, Arakuanska ptica se pojavljuje u nasumičnim scenama. On obično uznemiri ostale, ponekad i ukrade Hozeovu cigaru. Njegov najpoznatiji geg je kada je promenio pravac kretanja voza, crtajući novu šinu.

### *Pusti mašti na volju*

U segmentu *Miki i čarobni pasulj*, Miki, Paja i Šilja predstavljaju tri seljaka, koja žive u pustoši poznatoj pod imenom Srećna dolina. Život u siromaštvu i život koji se graniči sa smrću (zbog gladi), doveo je Paju do gubljenja razuma, ipak Miki odlučuje da proda kravu u zamenu za hranu.  Međutim, on se vraća sa samo tri zrna pasulja, rekavši da je magičan, što je izazvalo Pajinu veliku frustraciju. Nakon što ga je Paja odbacio, pasulj je narastao u ogromnu stabljiku, vodeći trio do zamka Vilija džina, zlikovca koji je zaslužan za nesrećan život u Srećnoj dolini, zbog toga što je ukrao Zlatnu harfu, njihovu vladarku. Nakon što su je pronašli, heroji su odlučili da spasu svoju kraljicu, ali su ubrzo otkriveni. Oni su povratili harfu i našli su način da siđu niz stabljiku. Paja i Šilja su isekli stabljiku, šaljući Vilija u njegov poraz. Sa harfom su spasili Srećnu dolinu i mir je vraćen.

### *Mikijevo bilo jednom na Božić*

Paja se pojavio u tradicionalnom animiranom Božićnom filmu kao pomoćni lik. On se prvo pojavljuje u prvom segmentu, *Paja Patak: Zaglavljeni tokom Božića*, gde Raja, Gaja i Vlaja požele da Božić traje večno. Ipak, njihova želja se uslišila i svaki dan je bio Božić, što je počelo i da ih nervira jer su bili svesni toga, dok Paja i ostatak porodice nisu bili upućeni. Konačno, kako bi razbili magično ponavljanje, dečaci odlučuju da poprave svoje ponašanje, jer je njihovo loše i razorno ponašanje, na jednom od ponovljenih Božićnih dana, prouzrokovalo očaj među članovima njihove porodice. Na kraju dečaci uspevaju da nauče pravo značenje Božića i učine sve od sebe da taj Božić bude jedno od najlepših iskustava. Otišli su toliko daleko, da su sanke koje im je poklonio Paja iskoristili za pravljenje sanka-broda, kako bi iznenadili i obradovali svog ujaka. I sa naučenom lekcijom, čarolija je razbijena. Posle poslednjeg segmenta, Paja se pojavio sa ostalim likovima, pevajući Božićne pesme.

### *Fantazija 2000*

Paja je asistent Noja (Nojeva barka) i Patin muž. Oluja je blizu i Paja je zadužen da dovede sve životinje i ljude (koji zaslužuju) na barku. Tokom proveravanja Paja zaključuje da Pata nije na barci. On juri nazad do kolibe da je pronađe i ne uočava da je ona prošla pored njega i ušla u barku. Kada je džinovski talas stigao, Pata je to gledala kroz prozor na barci. Paja je pokušao da ga izbegne. Ona je zatvorila oči (zbog straha) i nije videla kako Paja u poslednjem minutu uskače na barku. Kada je stigao, Paja je vidio da je talas zbriso njegovu kolibu, kako je on mislio, zajedno sa Patom. I Paja i Pata mislili su jedno za drugo da su mrtvi. Nekoliko dana kasnije, Paja šalje goluba da proveri da li je kopno u blizini, kada se golub pokušao ušunjati i vratiti svojoj golubici, Paja ga je u besu vratio nazad. Paja je shvatio da mu Pata nedostaje sve više i više. Pata je osećala isto to.

Kada je barka stupila na kopno, Paja je proverio da li je sve u redu. Noje je zatalasao Pajino perje na glavi, kada je ovaj išao ka njemu. Paja je izvadio sliku Pate i njega i bio je jako tužan. Pata je silazila niz dasku, kada je shvatila da je njen privazak u kome se nalazila slika Paje i nje, otpao sa njenog lanca. Paja je ušao u barku i video privezak na podu. On i Pata su se sagli da ga podignu, kada su odjednom videli jedno drugo. Bili su presrećni što su shvatili da su oboje živi. Pata je poljubila Patu i njih dvoje odlaze zajendo diveći se novom domu.

### *Miki, Paja i Šilja: Tri musketara*

Paja je domar u Parizu. Kao i Miki i Šilja, on sanja da postane musketar, od kada su ga spasila tri musketara kao dete. Jedina činjenica, koja ga sprečava da postane musketar je to što je on ogromna kukavica. Daba, vođa musketara, planira da kidnapuje princezu i osvoji Francusku. Posle neuspelog pokušaja kidnapovanja, princeza Mini zahteva telohranitelje i on joj šalje Mikija, Paju i Šilju, smatrajući da će oni loše obaviti posao. Paja je upoznao princezu i zaljubio se u njenu dvorsku damu Patu.

Nakon dokazivanja svoje spremnosti, tako što je pobedio Braću Buldoge, Paja biva kidnapovan od strane njih, dok je Šilja kidnapovan od strane Belke. Buldozi nose Paju do Dabine jazbine, gde je on zamalo obezglavljen. Na sreću on se spasava i vraća se u palatu da upozori Mikija. Miki, međutim, želi da ostane na dužnosti, ali Paja odustaje zbog velikog straha od Dabe. Kasnije, Šilja, koji je oslobođen od strane svoje nove ljubavi Belke, nagovara Paju da promeni mišljenje i njih dvojica odlaze da pomognu Mikiju. Nakon spasavanja princeze, Paja i Pata proglašavaju svoju ljubav i Paja, zajendo sa Mikijem i Šiljom, postaje kraljevski musketar.

### *Mikijevo bilo jednom za Božić*

U kompjuterski animiranom nastavku crtanog filma *Mikijevo bilo jednom na Božić*, Paja se pojavljuje u prvom, drugom, četvrtom i petom segmentu.

Paja se može videti na početku kako zajedno sa Mikijem gleda klizački dvoboj Mini i Pati.

Druga priča je nazvana *Božić: Nemoguće*, u njoj Raja, Gaja i Vlaja shvataju da su bili nevalji tokom godine i odlučuju da otputuju do Deda Mraza i upišu svoja imena na Mrazovu listu. Na kraju segmenta, jedini poklon za Paju bio je Velika knjiga manira.

Paja se kasnije pojavljuje u segmentu u kom je glavni lik, po imenu Pajin poklon, gde je on izmoren i sve što želi je da se odmori u tišini sa šoljicom toplog kakaoa; međutim, pesma Želimo vam srećan Božić, koja se može čuti svugde, ga nervira. Kada se Paja pokušava relaksirati, Pata ga nagovara da povede dečake do tržnog centra. Paja pokušava da izbegne nerviranje, kada svuda oko sebe čuje Božićnu pesmu, što dovodi do uništenja predstave u tržnom centru. Osećajući se krivo, Paja sam nastavlja voditi predstavu, pevajući pesmu koja ga je do tad nervirala.

Paja se zajedno sa ostalim likovima pojavio u petom i poslednjem segmentu, *Mikijev pas je nestao za Božić*, gde se pridružuje u potrazi za Plutonom. Nakon što je Pluton pronađen, svi zajedno ulaze u Mikijevu kuću i pevaju Božićnu pesmu.

### Ostali dugometražni crtani filmovi

Paja se pojavio u crtanom filmu *Vreme melodije*, u šestom segmentu zvanom "Okriviti Sambu" gde je sa Hozeom pokunjen u kafiću. Arakuanska ptica ih vidi obojicu i upoznaje ih sa Sambom, što ih uveseljava.

U *Ko je smestio zeki Rodžeru*, Paja se pojavljuje u Mastilo klubu, gde se takmiči sa Patkom Dačom u "klavirskom duelu". On se pojavljuje i na kraju filma, gde sa ostalim likovima komentariše ostatke sudije Duma.

U *Maloj sireni*, Paja je imao kameo sa Mikijem i Šiljom na početku filma, gde stoji u gužvi, čekajući da otpočne Arijelin koncert.

U *Šiljinom filmu*, Paja se može videti na autoputu kako stopira sa Mikijem, tokom pesme "Na otvorenom putu".

U crtanom filmu *Kralj lav 1½*, Paja je imao siluetno pojavljivanje i može se videti kako se ljuti zato što mu je Stič pretrčao preko glave.

## TV serije

### *Antologijske serije Volta Diznija*

Tokom tridesetšestogodišnjeg trajanja ove TV serije, Paja je imao glavne uloge u mnogim specijalima, koji su predstavljali epizode serije. U ovim specijalima prikazani su razni Pajini crtaći povezani kratkim animiranim delovimi, koji su urađeni u stilu savremenije animacije, nego crtaći koji su deo tih specijala. Epizode u kojima je Paja imao glavnu ulogu su: "Pajina priča", "Predstavljanje Paje Patka", "Jedan dan u životu Paje Patka", "Kući sa Pajom Patkom", "Pajina nagrada", "Dva srećna amigosa", "Ovo je tvoj život, Pajo", "Deca su deca", "Unutar Paje Patka" i "Paja uzima odmor". U epizodi "Na odmoru sa Mikijem i prijateljima", Džimini Cvrčak poslao je vojsku da pronađu Paju i da ga dovedu u studio. U *Mikijevom šezdesetom rođendanu*, Paja je odbio da prisustvuje u specijalu za Mikijev rođendan; iz tog razloga mislili su da je on kidnapovao Mikija.

### *Mikijeva radionica*

Paja se pojavio nekoliko puta u igranom delu ove serije zajedno sa ostalim maskiranim likovima i slavnim gostima.

### *Pačije priče*

Paja je imao malu ulogu u TV seriji *Pačije priče*. On je otišao u mornaricui ostavio sestriće Raju, Gaju i Vlaju kod njegovog ujaka Baje, koji ih je od tada čuvao. Osim fizičkih pojavljivanja, Paja je u seriji pominjan od strane ostalih likova.

Paja je imao nefizičko pojavljivanje u crtanom filmu *Pačije priče: Blago izgubljene lampe*, gde se njegova uokvirena slika može nakratko videti na zidu Bajine kuće, nakon što je Vebi poželela da se sve vrati u normalu.

### *Pačija ekipa*

6 godina nakon poslednje epizode *Pačijih priča*, Paja je imao svoju seriju *Diznijevog popodnevnog šoa*, *Pačija ekipa*. Ova serija predstavlja modernu porodicu Patak. Paja više ne nosi svoju mornarsku košulju i kapu, već havajsku majcu. Raja, Gaja i Vlaja su tinejdžeri, svako sa posebnim glasom, odećom i ličnošću. Pata više nema svoju ružičastu haljinu i mašnu i ima novu frizuru. Nijedan član porodice Patak se više ne pojavljuje u ovoj seriji, izuzev Staje Fon Drejka, a svi ostali stanovnici Patkovgrada su zamenjeni pravim ljudima (više nisu antropomorfne životinje). U seriji, Paja radi za narcističnog Kenta Pauversa kao kamerman, kasnije se uspostavilo da Pata radi za njega samo kao reporterka.

Iako je šou fokusiran na sestriće, postoje nekoliko epizoda koje se vrte oko Paje. Jedna od takvih epizoda je "Kvak lider", u kojoj Paja postaje vladar jedne države nakon što ju je slučajno spasio od zmaja na odmoru. U epizodi "Snežno mesto za sakrivanje", Pajina ljubomora ga uvlači u nezgodne situacije, kada je posumnjao da Pata ima romantični randevu sa Kentom Pauversom.

### *Mikijeva fabrika*

Paja je imao važnu ulogu u seriji *Mikijeva fabrika*. U crtaćima ove serije, njegova rola je slična onoj roli iz klasičnih crtaća. U  ovim crtaćima, našao je novu nevolju, bebu kornjaču Šelbija, koga obično on treba da pričuva i taj posao teško obavlja.

### *Mikijev klub*

Paja se pojavio u seriji *Mikijev klub*, kao suvlasnik kluba. U serijama, Paja trajno prezire Mikijevu ulogu lidera i želi da jednog dana on bude u centru pažnje. Nekoliko epizoda se bave Pajom, pa je radnja nekih njegovo spremanje aprilske osvete Mikiju, njegova netrpeljivost prema crno-belim likovima, njegovim željama da leti...

On se takođe pojavio u *Mikijevom čarobnom Božiću: Zaglavljeni u Mikijevom klubu*, Miki, Mini i ostali likovi su zaglavljeni u klubu zbog snežne oluje na Badnje veče. Dok su zaglavljeni, svi ostali odlučili su da u klubu organizuju Božićnu zabavu, ali problem je u tome što Paja nije imao Božićnog duha. Svi su pokušavali da to probude u njemu, ali na kraju Miki pomaže Paji da stavi zvezdu na vrh jelke gde on konačno pokazuje da ima Božićnog duha. U *Mikijevom klubu zlikovaca*, Paja provodi Noć veštica neuspelo pokušavajući da uplaši nekoga.

### *Mikijeva igraonica*

Paja se pojavio u kompjuterski animiranoj seriji *Mikijeva igraonica*. On se u svakoj avanturi pojavljuje skoro na početku epizode i pomaže ostalima da reše svakodnevne probleme. Naravno, neki put izgubi živce, tako da uspori tok rešavanja problema. On je često meta nevolje, pa je jedna od njegovih uzrečica u ovom šou "Zašto se to uvek meni dešava?". Jedan od najsmešnijih gegova je Pajina uzrečica koju koristi kada vidi Mikijev logo, a to je "Zašto je uvek Miki Maus?".

Na početku serije, Paja je imao slične probleme sa nervozom kao u klasičnim crtaćima, ali kako je koja epizoda odmicala njegovi živci su bili sve tanji i tanji. Mnoge epizode se vrte oko Paje, kao što su "Paja i stabljika pasulja", "Svemirski kapetan Paja", "Pajino pače" itd. Paja se takođe pojavio u specijalu "Mikijeva avantura u zemlji čuda" i jedan je od glavnih likova crtane serije *Miki Mauskraz*.

### *Miki Maus*

Paja se pojavio u animiranim serijama *Miki Maus*, uz Mikija i bandu. Paja se prvo pojavio u epizodi "Bez servisa". U toj epizodi, Miki i Paja planiraju da imaju piknik na plaži sa Mini i Patom. Ali do duhovitog zapleta dolazi, kada njih dvojica odlaze do Šiljinog restorana u kojem važe pravila koja ne idu u korist Mikiju i Paji. Dok se Paja u nekim epizodama ponaša kao varalica, u nekim je samo osoba koja želi da dominira svojom ličnošću.

### Ostale TV serije

Paja se vidljivo istakao i u uvodnoj špici *Kluba Mikija Mausa*. Tu sa ostalim likovima, koji čine "Miki Mausov marš" peva uvodnu pesmu i u jednom trenutku Paja ljubomorno vikne svoje ime; pokazujući time svoj ljubomornu mržnju prema pesmi. Na kraju pesme Paja svira gong *Kluba Mikija Mausa*.

Paja se, zajedno sa Mikijem, pojavio kao statua u jednoj epizodi *Avantura medvedića*.

Iako se nije pojavio u *Mračnom Patku*, Paja je dvaput pominjan u ovoj seriji. U epizodi "Filmska izmišljotina", kada Drejk Malard odbija da poveruje da mu Gozalin pokušava reći nešto, on sarkastično dobacuje "Da, a ja sam Paja Patak". Takođe u epizodi "Zvezda", kada Mračni i Gozalin dolaze u studio, obezbeđenje je mislilo da je Mračni u stvari Paja, i rekli su mu da ga ne prepoznaju bez njegovog mornarskog odela. Kasnije, kada pokušavaju da se vrate u studio, Mračni i Gozalin su se pretvarali da su Paja i Vlaja.

Paja je imao značajan kameo u prvoj epizodi serije *Bonker*, gde on šeta parkom, pre nego što ga kidnapuje pljačkaš. Bonker slučajno naleće na Paju i nesvestan da je Patak otet, moli ga da se pojavi u njegovom sledećem filmu, Paja je konačno spasen kada se Pojavljuje Laki koji hapsi pljačkaša.

U prvoj epizodi *101 dalmatinca: Serija*, "Dom je tamo gde je lavež" kada štenci gone Kruelu nazad do farme, oni se voze na vrhu putniččkog voza. Pajina silueta se može videti među siluetama putnika.

Paja je imao kameo zajedno sa Hozeom Kariokom u epizodi "Gore dole", serije *Svet je mali*.

## Paja u stripovima

Dok su Pajini crtaći imali veliku popularnost u SAD i svetu, njegovi stripovi su stekli veliku popularnost u Evropi, najviše u Norveškoj i Finskoj, kao i u Danskoj, Nemačkoj, Italiji, Holandiji i Švedskoj.

1942. godine, započeto je izdavanje originalnih strip priča o Paji i ostalim Diznijevim likovima. Bob Karp je radio na najranijoj od svih, priči *Paja Patak pronalazi piratsko blago*. Izabrao je dva nova ilustratora, u slučaju ove priče, Karla Barksa i Džeka Hanu. Barks je kasnije ponovio temu o potrazi za blagom u mnogim narednim pričama. Barks je kasnije preuzeo ulogu i pisca i ilustatora stripova o pačijem svetu. Uz pomoć njegove četkice, Paja se razvio kao strip junak, postao je hrabriji i manje nervozniji. Daba je bio jedini lik iz Mikijevih stripova koji se pojavio u Barksovim novim serijama Pajinih stripova.

Barks je Paju smestio u grad Patkovgrad, u kom je Barks naselio svoje nove likove, među kojima su Cakani Caja (1948), Proka Pronalazač (1952), Baja MekPatak (1947),  Maga Vračević (1961), Škrta Gramzivić (1956), Braća Buldozi (1951), Lata, Nata i Zlata (1953), Srdić (1944) i Zloćko Varalić (1961). Mnogi Taliaferovi likovi su se preselili u Barksov svet, uključujući Baka Katu i Raju, Gaju i Vlaju. Barks je smestio Paju u mnoge svakodnevne i avanturističke scenarije, ubacujući Baju, koji je ubrzo nakon prvog pojavljivanja, postao jedan od najpoznatijih Diznijevih likova. 1952. godine, Baja je dobio svoje priče, tako da se Barks bavio Pajom samo u komičnim stripovima i u stripovima u kojima je on sporedni lik i gde pomaže svom ujaku u avanturama oko sveta.

## Odnosi

### Prijatelji

Super Šilja
Staja Fon Drejk
Super Pata
Iga Biva
Fantom Baja

### Neprijatelji

Zondag
Zoster
Daba
Braća Buldozi

### Rođaci

Fantom Baja (ujak)
Super Pata (devojka)

Fantom Paja je lik iz stripova, koji je Pajin alter ego. Paja je kreirao lik Fantoma Paje, kako bi se tajno osvetio svojim rođacima kao što su Baja i Caja, ali se kasnije počeo boriti protiv zla.

### Istorija Fantoma Paje

1969. godine, mnoga deca iz Italije su se bunila zato što je Paja uvek gubitnik. Italijanski crtač Đovani Batista Karpi je zbog toga stvorio lik Fantom Paje.

Fantom Paja se prvi put pojavio u šezdesetostranoj epizodi iz 8. i 15. juna (priča je izdata u dva dela) 1969. godine *Fantom Paja u đavolskoj opasnosti*.

Priča prikazuje kako je Paja dobio papire u kojima je pisalo da je vlasnik Vile Rose, napuštene vile izvan Patkovgrada, čiji je vlasnik nestao godinama ranije. Paja kasnije saznaje da ti papira ustvari pripadaju njegovom rođaku Cakanom Caji, ali on je odlučio da ne ispravi grešku. Posetivši vilu sa svojim sestrićima, on pronalazi dnevnik i napušten kostim Fantomijusa, koji je poznat kao lopov džentlmen i osvetnik, koji je živeo krajem 19. i početkom 20. veka. Paja proučava njegove načine za skrivanje identiteta, koji se zasnivaju na glumi džentlmena tokom dana, a osvećivanju tokom noći. Zainteresovan, Paja odlučuje da sačuva svoja saznanja za sebe, jer mu ona mogu koristit.

Uskoro se susreće sa dva razloga njegovog neuspeha: njegovim srbičnim i dominantnim ujakom Bajom i arogantnim i ekstremno srećnim rođakom Cajom, koji je voleo da zadirkuje Paju, kako za razliku od njega, nema nimalo sreće. Odlučivši da im se osveti, Paja pokazuje nacrte oružja iz dnevnika Proki Pronalazaču, koji je to kreirao za Paju i osim toga nadogradio je Pajin automobil. Prva misija za "Fantoma Paju", kako se sam nazvao, bila je da ukrade madrac svog ujaka, koji sadrži milion dolara u sitnim apoenima. Osigurao je svoju misiju, tako što je Baju uspavao lekovima za uspavljivanje. Nakon toga smestio je Caji za krađu.

Baja, Caja i policija su sutradan pratili lopova do Vile. Caja je pokušao da očisti svoje ime, odlučio je da istaži vilu, ali sveća koju je koristio da osvetli prostor je ustvari dinamit. On je slučajno uništio vilu i novac je završio razbacan po okolini. Baja je bio ubeđen da je Caja kriv ali je odlučio da ga ne kazni ako mu prikupi sav novac. Za to vreme, Paja je likovao nad svim ovim i napomenuo je da je njegova karijera tek počela.

Paja je kasnije otkrio drugi deo Fantomijusovog dnevnika u priči *Fantom Paja i povratak u vilu Rosu*, crtača Đovanija Batista Karpija. Ova priča je imala 53 strane i prvi put je izdata 17. i 24. septembra (priča je iz dva dela takođe) 1996. godine.

U početnim pričama, Fantom Paja nije bio superheroj, već osvetnik, koji je ponekad i kršio zakon. Umetnici su kasnije promenili to i Fantom Paja je postao superheroj, objašnjavajući kako nije dobro pretvarati Paju u zlikovca. Metode Fantoma Paje se nisu promenile, ali je otpočeo da se bori protiv kriminalaca Patkovgrada, najviše protiv Braće Buldog.

Kasnije je Fantom Paja postao glavni zaštitnik Patkovgrada i u mnoge epizode počinju kako ga šef policije zove upomoć.

Proka Pronalazač je jedini stanovnik Patkovgrada koji je znao pravi identitet Fantoma Paje. On je kasnije pojeo svoj jestivi pronalazak za zaboravljanje. Proka je najveći saradnik Fantoma Paje, koji ga snabdeva modernim oružjem.

Paja je javnosti rekao da je najbolji prijatelj Fantoma Paje.

### NAFP

NAFP (skraćeno od "Nove avanture Fantoma Paje") su prve italijenske akcione priče o Fantomu Paji.

## Paja u video igricama

Kao i Miki, Paja je imao pojavljivanja u video igricama tokom godina i kao sporedni i kao glavni lik. Najpoznatije igrice u kojima se pojavio su *Pačiji udarac*, *Paja: Ide u kvakanje* i *Moji Malard u hladnoj senci*. Paja se pojavio i u igricama *Avanture u Diznilendu*, *Diznijeva zabava* i *Mikijeva epska avantura: Moć iluzije*.

Pajina najpoznatija igrica u kojoj je imao sporednu ulogu je *Kraljevstvo srca*. U ovoj igrici, Paja je kraljevski mađioničar Diznijevog dvorca, kao i savetnik kralja Mikija. Njegovo oružje je štap. On je hitar i agresivan, ali je odan svojim prijateljima. U *Mikijevoj epskoj avanturi*, Pajin dvojnik se pojavljuje u Vestlendu, svetu zaboravljenih Diznijevih likova. Paja se pojavio u igrici *Diznijev beskraj* kao lik sa kojim se može igrati.

## Diznijevi parkovi

Paja je jedan od najpopularnijih likova Diznijevih zabavnih parkova, koji se pojavljuje skoro na svim paradama i zabavama, zajedno sa ostalim najpoznatijim Diznijevim likovima, kao što su Miki, Šilja, Mini, Pata, Pluton. Obučen je u svoje klasično odelo, plavu mornarsku košulju, plavu kapu i crvenu mašnu.

## Zanimljivosti

* U Diznijevom studiju, Paja je poznat kao "Patak".

* Volt Dizni je Paju smatrao "problematičnim detetom" porodice Dizni.

* Pošto se Paja pojavio u 150 crtanih filmova (dugometražnih, kratkometražnih), on drži rekord kao Diznijev lik koji ima najviše pojavljivanja u crtanim filmovima.

* Zbog srednjeg imena Fantleroj, Paja je jedini Diznijev lik sa srednjim imenom.

* Prvobitno srednje ime Paje Patka trebalo je biti Oliver.

* Paja ime sestru bliznakinju Delu.

* Paja je drugi lik iz Mikijevog univerzuma koji je nosio havajsku majcu, prvi je Dejl i obojica su ih nosili u njihovim serijama Diznijevog popodnevnog šoa. (Dejl u *Čip i Dejl spasioci*, a Paja u *Pačijoj družini*).

* Paja nije pravi mornar, on samo nosi čuvenu mornarsku uniformu, iz razloga što Pata voli da je Paja u uniformi.

Kategorija:Fantazija
Kategorija:Saludo Amigosi
Kategorija:Tri kabaljerosa
Kategorija:Ko je smestio zeki Rodžeru
Kategorija:Mikijeva radionica
Kategorija:Mikijeva fabrika
Kategorija:Mikijeva epska avantura
Kategorija:Mikijeva igraonica
Kategorija:Miki Maus (serija)
Kategorija:Miki, Paja i Šilja: Tri musketara
Kategorija:Miki i prijatelji
Kategorija:Mikijevo bilo jednom za Božić
Kategorija:Mikijevo bilo jednom na Božić
Kategorija:Šiljin film
Kategorija:Patke
Kategorija:Patkovgrađani
Kategorija:Vreme melodije
Kategorija:Kraljevstvo srca
Kategorija:Pačije priče
Kategorija:Likovi iz filmova
Kategorija:Likovi iz stripova
Kategorija:Likovi iz video igrica
Kategorija:Likovi iz serija
Kategorija:Mikijeva Božićna pesma
Kategorija:Diznijevi likovi
Kategorija:Bonker
Kategorija:Pačija ekipa